ભાજપના ઉપાધ્યક્ષ પદ રહી ચૂકેલા જયંતી ભાનુશાળીએ જણાવ્યું કે તેમણે આ અંગે પોતાના પર કાદવ ઉછાળવામાં આવશે તે બાબતે ત્રણ મહિના અગાઉ ગૃહવિભાગ અને પોલીસને મેલ કરીને માહિતી આપી હતી. તેમણે જણાવ્યું કે, “મારી સામે માત્ર અરજી થઈ છે નહીં કે FIR. આ કેસની તટસ્થ તપાસ થાય તે માટે મે મહત્વના પદ પરથી રાજીનામું આપી દીધું છે.” તેમણે એમ પણ કહ્યું કે, “રાજકારણમાં એકબીજાને પતાવવા માટે આવા કાવતરા થયા હોઈ શકે છે, હું કોઈના પર આ બાબતે આક્ષેપ કરતો નથી.”